बहुत कम ही ऐसी फिल्में बॉलीवुड में बनी हैं जो असल घटनाओं पर आधारित हैं. स्त्री भी ऐसी ही एक फिल्म है. ये फिलम उस घटना पर आधारित है जो साल 1990 के आस-पास बेंगलुरु में घटित हुई थी. लोगों का मानना है कि एक डायन लोगों के घर में आकर रात में दरवाजा खटखटाती थी. जो भी दरवाजा खोलता था उसे वो मार डालती थी. अब ये सोचने वाली बात हो सकती है कि लोग उसके आने पर दरवाजा खोलते ही क्यों थे? दरअसल वो डायन जिस घर का दरवाजा खटखटाती थी उस घर के लोगों के जान-पहचान वालों की आवाजों में बोलती थी. इससे उसका काम और आसान हो जाता था.